สเปเชียล ฟอร์ซ (เกมออนไลน์)

สเปเชียล ฟอร์ซ () เป็นเกมออนไลน์แนวแอคชั่นมุมมองบุคคลที่ 1 หรือ First Person Shooting (FPS) สเปเชียล ฟอร์ซ ถือว่าเป็นเกมออนไลน์ FPS เกมแรกที่มีการนำเข้ามาให้บริการในประเทศไทย และยังเปิดให้บริการอยู่จนถึงปัจจุบัน

เกม Special Force เปิด Stress Test ครั้งแรกเมื่อวันที่ 17 ก.ค. 2549 แต่ก็เกิดปัญหาระหว่างทดสอบซึ่งเกี่ยวกับการ Connect ของ PC และ Server ซึ่งในยุคนั้นเกมที่มาจากประเทศเกาหลีใต้ทั้งหมดใช้ระบบ P2P (เชื่อมต่อด้วย IP จริง) ซึ่งในขณะนั้น IP ที่ใช้งานส่วนใหญ่จากร้าน Internet เป็น IP ปลอม ทำให้ทีมงาน Special Force ประเทศไทย และเกาหลีใต้ ต้องใช้เวลาแก้ไขร่วม 5 สัปดาห์ เพื่อเปลี่ยนระบบมาเป็น Relay-Server หรือการเชื่อมต่อด้วย IP ปลอม

25 ส.ค. 2549 เกม Special Force ได้ฤกษ์เปิดให้บริการแบบ CBT หรือ Close Beta Test ซึ่งปัญหาส่วนใหญ่ได้รับการแก้ไข แต่ก็ยังมีปัญหา Lag หรือกระตุกอยู่

6 ก.ย. 2549 เกม Speical Force ได้ฤกษ์เปิดให้บริการแบบ OBT หรือ Open Beta Test (ยังไม่มีการเปิดให้เติมเงิน ในยุคนั้น) และเกมก็ประสบความสำเร็จอย่างท่วมท้น และครองอันดับเกมที่มีคนเล่นมากที่สุด มากกว่า 100 สัปดาห์ 

นับตั้งแต่ปี 2549 จนถึง ปี 2562 เกม Special Force เปิดให้บริการมาอย่างยาวนานถึง 13 ปี ถือเป็นสถิติเกม FPS ที่เปิดมายาวนานที่สุดในประเทศไทย

จุดเด่นของเกมสเปเชียรฟอร์ซ คือเกม FPS ที่มีการนำเอาหน่วยรบพิเศษที่มีชื่อเสียงของโลกในยุคปัจจุบันมารวมกัน โดยมีทีมที่ปรึกษาทางทหารทีมเดียวกันกับภาพยนตร์เรื่อง “แทกึกกี เลือดเนื้อเพื่อฝันวันสิ้นสงคราม” จึงทำให้การต่อสู้และเนื้อหาภายในเกมออกมาอย่างสมจริงที่สุด

ในเกมนี้ผู้เล่นสามารถเลือกใช้ไอเทม, อาวุธ และตัวละครซึ่งอยู่ในหน่วยรบต่างๆ เช่น หน่วย KSF, SAS,SRG, Force Reccon ได้ด้วยตัวเอง 

ผู้เล่นสามารถพบกับประสบการณ์การเล่นเกมที่ตื่นเต้นและเสมือนจริงจาก อนิเมะชั่นตัวละครโดยการใช้เทคนิค motion Capture , ความรู้สึกตื่นเต้นต่อฉากการสู้รบในเกมซึ่งมีจุดเด่นกว่า 10 อย่าง ได้แก่ การเคลื่อนไหวของมุมมองเนื่องจากการถีบกลับของปืน, ความเร็วในการถีบกลับ, ทิศทางในการถีบกลับ เป็นต้น

 ระบบการเล่น 
 โหมดฝึกซ้อม (Training)  ยิงเป้าหมายให้ได้ตามจำนวนที่กำหนด ตั้งแต่ 5-30

 แบบเดี่ยว (Single Mode)  จะเป็นการต่อสู้กันระหว่างผู้เล่นภายในห้อง ใครฆ่าได้ตามจำนวนที่กำหนด จะเป็นผู้ชนะในรอบนั้น

 แบบทีม (Team mode)  จะเป็นการแบ่งผุ้เล่นในห้องออกเป็นสองทีม คือแดงและน้ำเงิน เพื่อปฏิบัติภารกิจตามที่แผนที่นั้นกำหนด โดยจะได้แต้มเมื่อปฏิบัติภารกิจสำเร็จ หรือผู้เล่นฝ่ายตรงข้ามตายหมด ทีมที่ได้แต้มตามที่กำหนดจะเป็นผู้ชนะในรอบนั้น

ตัวอย่างภารกิจ 

ภารกิจวางระเบิด 

 (Rวางระเบิด, Bต้องยับยั้งการวางระเบิด หรือเก็บกู้ให้ทันเวลา)

ภารกิจหลบหนี

 (Rต้องหลบหนีไปยังจุดที่กำหนด, Bต้องยับยั้งการหลบหนี)
ภารกิจขโมยวัตถุเป้าหมาย
 (Rต้องไปขโมยวัตถุเป้าหมาย และหลบหนี, Bต้องยับยั้งการขโมยวัตถุเป้าหมาย)

 แบบหัวหน้า VS หัวหน้า (CTC Mode)  ฆ่าหัวหน้าฝ่ายตรงข้ามให้ได้และต้องระวังฝ่ายตรงข้ามฆ่าหัวหน้าเราด้วย โดยเราจะสามารถเห็นว่าหัวหน้าฝ่ายตรงข้ามอยู่ส่วนไหน โดยหัวหน้าจะะมีเลือด 1000 และมีลักษณะพิเศษคือเราที่ไม่ใช่หัวโตสามารถเกิดใหม่ได้ตลอดเกม

 แบบเก็บจำนวนฆ่า (Team Death Mode)  เล่นได้เฉพาะด่านDesertcamp,shanghai,Factory เราต้องกำจัดฝ่ายตรงข้ามให้ได้ 100 แต้ม ถ้าเราฆ่าศัตรูได้จะ+2แต้ม แต่ ปาระเบิด/มีด/ยิงหัว ได้จะได้เพิ่มจากเดิมมาอีก +1 แต้ม

 แบบหัวโต (BIG HEAD)  หัวโตทุกคน  เริ่มต้นเกมมีเลือดทีมละ 4000 หัวโตจะมีเลือดหารตามจำนวนคนในทีม เช่น ทีม A มีผู้เล่น 5 คน  ก็จะเลือดคนละ 800 เมื่อตายแล้ว  จะเกิดใหม่เรื่อย ๆ แต่จะไม่หัวโต  และเลือดของเราก็จะไม่คิดหักกับเลือดทีม  แล้วยังมีเรดาร์มองเห็นหัวโต และเลือดของทีมตรงกันข้าม

 แบบทีมสไนเปอร์ (Sniper Team mode)  จะเป็นการแบ่งผุ้เล่นในห้องออกเป็นสองทีม คือแดงและน้ำเงิน  จัดการศัตรูให้ตายหมดทั้งทีม ทีมไหนจัดการศัตรูได้หมดก่อนก็จะได้เป็นฝ่ายชนะ

 แหล่งข้อมูลอื่น 
 เว็บไซต์ Special Force ประเทศไทย
 เว็บไซต์รวบรวมข้อมูลเกี่ยวกับ SF ในไทย 

หมวดหมู่:วิดีโอเกมที่ออกวางจำหน่ายในปี พ.ศ. 2547
หมวดหมู่:เกมออนไลน์
หมวดหมู่:เกมสำหรับวินโดวส์
หมวดหมู่:เกมออนไลน์มัลติเพลเยอร์
หมวดหมู่:วิดีโอเกมที่พัฒนาขึ้นในประเทศเกาหลีใต้
หมวดหมู่:เกมในการแข่งขันอิเล็กทรอนิกส์สปอร์ต
หมวดหมู่:วิดีโอเกมหลายผู้เล่น
หมวดหมู่:วิดีโอเกมเกี่ยวกับเจ้าหน้าที่ตำรวจ
หมวดหมู่:วิดีโอเกมเกี่ยวกับการทำลายล้างวัตถุระเบิด
หมวดหมู่:เกมของแอสเฟียร์ อินโนเวชั่นส์